АҞӘА, абҵара 6 – Sputnik. НАСА акосмостә зонд Parker Solar Probe, ашәахьаҽны Амра аҽазааигәанатәит ҳәа аанацҳауеит РИА Новости.
"Амцашореи арадиациеи анырра шыруазгьы аппарат Parker Solar Probe раԥхьаәи азааигәахара мҩаԥнагеит асааҭ 22:28 рзы. Аппарат Амра иазааигәахеит 15 миллион миль рҟынӡа", — ҳәа ануп аусбарҭа Twitter адаҟьаҿ.
НАСА адыррақәа рыла акосмостә ӷба аццакыра 343 нызқь километр ишыҟоу. Аппарати Амреи реизааигәахараан иара иачҳаит 19,9 миллион градус Цельси аҟынӡа ашоура.
Parker Solar Probe, астрофизик Иуджин Паркер ихьӡ ахҵоуп. Иара адгьыл аҟынтәи иԥрит нанҳәамзазы. Аҵарауаа ишырҳәо ала иара быжьшықәса рыҩныҵҟа 24 Амра иакәшароуп.
НАСА адыррақәа рыла раԥхьатәи афотосахьақәа Адгьыл ахь иаараны иҟоуп ԥхынҷкәынмзазы.